Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Palestiina islamistid tulistasid Gazast taas kaks raketti Lõuna-Iisraeli.
EL välisministrid teatasid, et ei toeta president Trumpi otsust
tunnustada Jeruusalemma Iisraeli pealinnana.
Peaminister Netanyahu ülistas julgeolekukoostööd
Iisraeli ja Euroopa vahel, mis päästvat lugematuid elusid.
Palestiina islamistid tulistasid Gazast taas kaks raketti Lõuna-Iisraeli.
Üks plahvatas asustamata alal Eshkoli maakonnas,
teise tõrjus Ashkeloni kohal IDF Iron Dome'i raketitõrjesüsteem.
Vigastusi ja kahju ei esinenud.
Vastuseks ründasid Iisraeli Õhujõud
Gazas mitut Hamasi armee väliposti.
IDF kordas oma avalduses, et peab Hamasi ainuvastutavaks
kõigi Gazast lähtuvate rakettide eest ja kasutab kõiki vahendeid
Iisraeli kodanike ja suveräänsuse kaitseks.
Kõrge Iisraeli kaitseametnik ütles TV7-le,
et vastupidiselt palestiinlaste väidetele
pole juhuslikud raketid Iisraeli pihta tagajärg Washingtoni otsusele
tunnustada Jeruusalemm Iisraeli pealinnaks,
vaid pigem vastus Iisraeli Kaitsejõudude edukale tööle
islamirühmituste poolt Iisraeli tungimiseks kaevatavate
terroritunnelite avastamisel ja hävitamisel.
See avaldab survet Gaza islamistidele,
kelle võimalus rünnata Iisraeli maa alt on lõpule jõudmas.
Ametniku avaldus kõlas mõni päev pärast seda, kui IDF teatas,
et leidis ja hävitas taas ühe olulise piirialuse Gaza terroritunneli,
mille olevat kaevanud Hamas
ja mis ulatus mitmesaja meetri kaugusele Iisraeli territooriumile.
Armeeametnike kinnitusel annab uus maaalune sensorisüsteem,
mis on osa uuest Gaza piiri alla ehitatavast turvabarjäärist,
Iisraelile vajaliku kvalitatiivse eelise jätkuvas võitluses
Iisraeli tungimiseks mõeldud tunnelite avastamisel ja hävitamisel.
Gazaga piirnevat Eshkoli maakonda
ähvardavad nii tunnelid kui raketirünnakud.
Maavanem kiitis armee edukat operatsiooni,
mis suurendab elanike turvatunnet.
Võin hea meelega öelda elanikele ja kõigile,
et armee võidutses taas.
Seekord õnnestus avastada tunnel uue tehnoloogia abil.
Iga avastatud tunneliga tunneme end turvalisemalt.
Palestiinlased jätkavad proteste USA presidendi Trumpi otsuse vastu
tunnustada Jeruusalemm Iisraeli pealinnaks.
Gazas marssisid sajad maskide ja relvadega naised, käes plakatid,
kus nad lubasid end ohverdada Jeruusalemma al-Aqsa mošee nimel.
Ramallah' äärelinnas
loopisid kümned palestiinlased kive ja põlevaid autokumme
Iisraeli piiripolitsei pihta, kes vastasid mässuohjevahenditega.
Jeruusalemmas kogunesid mõned palestiinlastest aktivistid
USA konsulaadi ette sõnumiga,
et Jeruusalemm jääb alatiseks Palestiina riigi osaks.
Tahame saata sõnumi USA-le ja kogu maailmale,
et Jeruusalemm on Palestiina alade osa.
Jeruusalemm on okupeeritud linn.
Jeruusalemm peab olema Palestiina riigi pealinn.
Oleme hr Trumpi otsuse vastu.
See on illegaalne ja vastuolus rahvusvahelise õigusega.
Kui protestijad jätkavad tänavail meeleavaldusi Trumpi otsuse vastu
tunnustada Jeruusalemma Iisraeli pealinnana,
siis Iisraeli julgeolekuametnike teatel on tänavarahutused üldiselt vaibunud.
Nende hinnangul jätkab olukord rahunemist,
eriti siis, kui vihm taas maad õnnistab.
Brüsselis teatasid EL välisministrid, et ei toeta president Trumpi otsust
tunnustada Jeruusalemm Iisraeli pealinnaks.
Saabudes eelnevalt kokkulepitud kohtumisele peaminister Netanyahuga
mis on 22 aasta järel esimene Iisraeli peaministri visiit EL-i,
kordasid Euroopa esidiplomaadid EL-i pühendumust
kahe riigi lahendusele ja rõhutasid, et Jeruusalemma üle tuleb otsustada
pärast poliitilist protsessi Iisraeli ja palestiinlaste vahel,
mis lahendab kõik vaidlused pikas tülis.
Euroopa näeb endiselt kahe riigi lahendust ainsa teena
rahuprotsessis edasiliikumiseks.
Usume, et kõik sammud, mis raskendavad
bilateraalsetel kõnelustel tõelise lahenduseni jõudmist,
ei aita kaasa.
Ootan väga ausat arvamustevahetust. Arvan, et kohtumine,
kuigi see lepiti kokku kaua enne eelmise nädala avaldust,
on väga õigeaegne ja vajalik.
Meie ei nõustu avaldusega, et Jeruusalemm on pealinn.
See on lõppstaatuse teema, eriti kuna linn on jagatud ida- ja lääneosaks
ning Ida-Jeruusalemm pole kindlasti Iisraeli osa.
Prantsusmaa positsioon president Trumpi otsuse suhtes
on selgeks tehtud: oleme teatanud, et me pole nõus
ja samal seisukohal on ka EL.
Teame, et EL on kaua aega tahtnud, et Lähis-Ida kriisi vastus
tuleks läbirääkimiste järel kahe riigi näol,
kes tegeleksid ise oma julgeolekuga, omaksid tunnustatud piire
ja Jeruusalemm oleks mõlema riigi pealinn.
Varem kohtus peaminister Netanyahu EL välispoliitikajuhi Mogheriniga,
kus ta rõhutas, et rahu saavutatakse vaid siis, kui tunnustatakse juudiriiki,
selle olemasoluõigust ja Jeruusalemma tema pealinnana.
Iisrael on sirutanud rahukäe palestiina naabritele
juba sada aastat tagasi,
enne kui Iisrael olemas oli ja pärast selle rajamist.
Ja 50 aastat enne mingeid asundusi või territoriaalseid vaidlusi,
olime pidevalt rünnaku all.
Rünnakud ei johtunud maaaladest,
vaid vastuseisust mõttele juutide rahvusriigi olemasolu kohta.
Meie naabrid hülgasid täielikult mõtte juudi rahva rahvusriigist.
See oli ja on jätkuvalt konflikti ajendiks.
Seda näeb sellest, et palestiinlased eitavad kahjuks pidevalt
Iisraeli olemasoluõigust juudiriigina
ja meie ajalugu.
Jeruusalemm on olnud juudi rahva pealinn 3000 aastat.
Selle rajas kuningas Taavet. Seda tõestab hästi Piibli ajalugu.
Hiljem ohkasid juudid Euroopa getodes:
"Järgmisel aastal Jeruusalemmas." Meie side ei katkenud kunagi.
Ometi seda sidet eitatakse ÜRO foorumitel ja UNESCOs
naeurväärsetes otsustes, millega püütatakse eitada ajalugu
ja eitada ajaloolist tõde.
Jeruusalemm on olnud Iisraeli pealinn viimased 70 aastat.
President Trump pani lihtsalt faktid lauale.
Rahu põhineb reaalsusel.
Peaminister Netanyahu ülistas ka Iisraeli-EL-i julgeolekukoostööd
mis päästvat tema sõnul lugematuid elusid.
Netanyahut on pahandanud EL katsed
tihendada Iraaniga kaubandussuhteid.
Tema sõnul peab Euroopa kindlaks tegema,
et Iraan loobub oma agressiivsest hoiakust Lähis-Idas.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri